Igdâd
Ar ittehdar ufrux, ar ittmtat ugdîd
urt ihul umya, nkdên nit igh lkemn
ngan srm udm n ghwalli igan yan a Tinji (Tanger)
igh ur tnnit menck agiwnt ixsin
han ur d is lwern, urd is ran adagh flln
igdâd ngh irafan, win tlilli atn yumzn
man aylal itgradn gh irafan d ukuray
arraw ngh ntni d ghmkan
Tarula... tarula...
Yan izrin yafûd, ig win tmmariwin
wanna ixsin yakwin ifld tigudîwin
id is ur bbin tasa nun ngh d ist ur tlim ?
ngh d is awn iffugh igh a temtatn igllin
kra ar ittehdar gh waman iffud srs lhâl ilàibn
kra ar ittenkad irmi tudert n ghid
ar tawrgan s Eldorado mlad istin uremn
izd azwag nk a tsghit a kra ngh d ussan nk
ar asn allagh... ar nalla...
yan izrin yafûd, ig win tmmariwin
wanna ixsin yakwin ifld tigudîwin
yan mmu qqn igharasn ar isiggil isdram
mqqar rad ssudun f iggi n taddângiwin
mqqar izra ussan ns, azên as f tudrt ns
sgerdat ikdad ad gawrn ngh ajjatn ad ayln
arad awal, ajagh an sawal, ajagh an sawal...
Tfelt yyi
Annigh k in kiyyin tenxelt iyi
Wattsgh k in kiyyin tflt yyi
Ghawelgh k in kiyyin trwelt yyi
gighn ad sawlgh âh inu tsfist yyi
A nkki ixwlan ayhayya nggami at nili
A nkki iftan aymmi ur sar amd urrigh
izd a winu ghikad kad tga tayri nk
âemdan yan k iran ign srk nniyt
ifel fellak idêfrk
Mqqar rad yawn i-imudal.
Mad ak skergh tflt yyi?
Ini nedêfrk terwelt yyi
Nkki igh sawlgh tsfist yyi
Ini nssmghurgh k tssimziyt yyi
Gigh winun ttut yyi
Tkkitsttin imil trit yyi
Mlayi tssnt tiwit yyi
Nmun didun tssagast yyi
Ini kwn flgh tnghit iyi
Righ ang winnun tssimghurt yyi
Tkkitsttin imil tmlit yyi
A ndêfr ul inu d iman inu
imil...
ur agh ujan,
arad afus nk! had winu.
adak nrzzef ul inu, win k winu.
Herd amssu
Ay amarg yaghagh umarg numarg
d umarg n umarg umarg
nudên ussan lid ur nufa
nafd ghar amagur
nufad tilluna munt, tilluna smmidênt
urrint awa s tghwmirt ar allant f uàlam
Isuyas fussin s tuga ssikin abrdak
tagdêrurt nettat ur d imik lâh srs idukan
matta gh ayad iguran azmz imnudâ fellagh
irmi wafud tawada
yagwi wanli ay iswingim
ikka kullu timizar
s ufus d uberdak d tallunt
mla sawaln ighwrman
mla sawaln isuyyas
mlaka sawaln inagan s mara mad zran
a yan ikcemn isuyas awal aygan aqqryan
taguri nttat zund tazzit, agmmay wa tittar
ighak irmi wafud
yan ddar ur illi wamud
mqqar tsilit lbarûd
ur ak sul sslkmn i yat
ghilli gh imil irkz uàlam ura asul issmghay
mqqar a fllas allan ignwan ighzran
mqqar a gis kkatn ngh a gis tthîn ikaliwn s izûran
a amarg... a amarg...
matta ghayad d iguran azmz imnudâ fllagh
manzakwn urawn sul tsllagh
id is yazûm ils awal
negh agwdal ay iga igha ismurig
ara afus kis kra f iman nk
bbi izakarn ghilli ikerf
trzêm isekraf lligh immutl
dîd mad illan f wul nk
herd amssu herd akal
a gwma ard ifaw uzal
ard a sawaln lamwadin
Kksat agh imik f tasa
ssakat anezgum i wakal
wac yant itghawaln yawit
adagh nkcem s ubaraz
hayagh nekcem s ubaraz
adawnt neqs a ttiyat
imma tili d giwnt nufi urk slkmnt i yat
an ssili tizza d iwaliwn
ar nkkat s wammagn wiyad
ar ntterkaz d uhiad
amr azawar n yan urtn righ ula art nesiggel
àemdan yan mmu tmman iwaliwn ilîh as ttiyat
mqqar yuki gh tuzzûmt n takat ar gis itterkaz
a ghassan yuf umarg ns làmmart ns
a amarg... a amarg...
asad lkwmmiyyat qdat i takat
wanna n ighman gh assad ur gitngh iga
hucatasn awa s ifassen ad ssn ma nga
ur nra ad neg wiyyâd ahiyyâd a nga
berdkat asn awa s udâr ad akwzn ma nga
ur nra ad ng wiyyâd amazigh a nga
ssussat awa ssussatst ad yissn ma nga
wanna ur issn mad nettini ur gitngh iga.
Urt igi
ahul fellatun
a had igiwr ignawiyn
igiwr n imasn d win iwaliwn
willid iwin imllaln
a wa gnten d-ismgan
iwinagh ard sergh ttasin
ngguru ghid ar srgh tawin
sngaranagh d ayt matngh
sngaranagh d ay darngh
sngaranagh d Tinbuktu
d tudrt n w-adur d-imik
man ra urd imik igh ur nla atig
mlagh ka tujjam a ngawr gh darngh
ginagh awa d ismgan
tighratin zgh tmizar ar tiyad,
f tghwrâd ngh ad skun ighwrman
max afgan ad iskar igmas d-ghmkan
mla d uckigh attnt ttinigh
inid uckigh attnt nttals
mas ra nnizwir mas rad gurugh,
izd akuray, izd lâz d-irafan
nghd anuhêyu d mad skrn d-iwnnan
max afgan iskr i-gmas d-ghmkan
inid uckigh attnt ttaragh
mas ra nnizwir masrad gurugh
nderr tissumga!
nili iskraf gh-udâr ula afus
ils ikrf awr itini yat
necca akuray nezrit s-usrka
nswat takat nddr takrrayt
aygan igiwr win ignawin
win iwaliwn d tighri n umzruy
amzruy issrgamn afgan
isggurad ufgan tissumga
idîd assudn ufus d-ays ntbndaq
d-ays nttini sidi mqart ur igi
Tudert ad...
Tudrt ad tga tamurrant
uras issn amr yan t issmziyn
iskr gis afulki mafa lkemn.
manza willi gis izrin
inat id a wili gis illan
mlatiyi mani s guran?
mlatiyi mad gis iwin?
ddunit tga tanafalt ar tsigil mad tsnuful
nghd nkkwni ad igan imâdar lli ukan sul itzuzudn!
dunit walli t iran..ar ttin iffal
walli... walli
tssuga yagh d kigan d ufulki
ar agh tskar urd imik n twurga
tswala yagh d ah! gar asga
ndêfr ghar sul ma nra
âemda n yan km ur issn
idêfr km ad gim ilkm
izd marur ad ittêfr yan s nigh is am issn
ddunit tga mnaw idêrfan nili d gh uzlmâd ns ad inigh taduliwin nili d ghuzddar ns
nghal is srgh tga tahêninit
kigan ad tsaka afus...
walli... walli
Tudrt ad zund afus n yan d usklu ns
Yan tt idêfrn urt lkmn yan tt ifln uras lwern
Tudert ad walli t iran ar ttin ifal,
willi t iran ar tin ffaln..
walli....walli
Anzâr d udrar
yarghud ak s unzar
kiyin aya adrar
yarghud ak iswa uzuka
isu wargan
yarghud ak iswa mad tsemghit
Afulki ntan tiwit
mac afud rmin,
mqar nit tatuyt amrg irwa yak
Tazrart
Amttâ n tasa kad d iffaln amarg
Imma win tîtt igh d idêr sunt ikaln.
Meqqar agh ukan sngaran wafatn
Mmagh at ad ur ngirin wulawn.
A tasa nw, ad am nadr s sin ifassn
Imma yan, han ur yudd i wattân nm.
i rbbi a ignwan igh ur tnnim i wayyur
ad d ur ighli ghassad, acku nufa wayyâd.
Hati ssiâer a ismuddun yan imma tiram
Kiwan da izzâd issnu ma t ikafan.
A bu ssiàr ur i isghawsa tamatart
Inna gh iffegh lbarûd ukan ighawlnt.
Ssiàr a immenàan igh kmmlen
Imma lmal inna gh illa nsêrf issn.
Ma f ikwna udad askiwn maf ukan
I hâda adrar bla ddell ur rin a t asin.
A yan icwan arad afus nk
Ad ak gis nara tayri ad sar k ur tffagh
Alili igh imghi gh wayda yyan
Issu t ig as amazir f uzawar n wiyyâd.
Af grigh azêttâ d ad fellas nemyawas
A yasi kra afggig ismun kra aghanim.
Zayd a ill tandra ma s k issiwd uzmz
Kul maghn illa wasif ismun ak d aman.
Isghawsa wakal aman igh ran ad ssemghin
Isghawsa yan ayt mas igh ran ad sawl
Umiy
Hgelgh akttin uraktin malagh
Turu yan iggrud yan
Gh tswak n tudert
Tssengitn zund aytmatn
Tssnkrtnid gn dars yan
Tennayasn a tgim yan
Anuhêyu ntta awr ilin
Tazît a tafûd
Imigh a t-ilîh
Tadâ yant ifkan agh srs iskar
Izri mad izrin
Netta llid izzan
yurri gh wallid ufan
iccaysn akuray
Izri dagh mad izrin
Netta llid igwran
yurri gh-wallid ufan
agdâl ad as iga ad ka isawwal
mlatiyi mad tga? iyyih a-izenkwâd,
uhuy a izenkwâd...
iks as uras ifel
art ikknd ur as iml
ittu mat id iwin,
maf d uckan uras srs iskar!?
Irur agh afulki s-gar
nghd tagat ad srgh gan
ittây ingbi amzdagh!
Amzdagh gh walli d ufan
tackid yat tizi
ur sul gis tli ibi ula imi
ithî ingbi amzdagh!
Ah ghikad gan ussan
Hgelgh ak ttin ur ak ttin mmalagh
tjiyr as ur tla imi
mast n tfuku ur illi
hgelgh ak tin urawn ttin mmalagh
tjiyr as ur tla imi
amya ur sar t igi
xtad issent kuyan? iyih a-iznkwâd,
uhuy a-iznkwâd...
Imik s imik
Imik s imik,
as a ittâr usdel f uzdim,
ig zund ighd yawit wadû ur at yadder yan.
Imik s imik,
as a nettawn I usawn lli yagh tgit a tudert,
nezzû gim ajeddig,
nessanf asennan.
mutegh am...
kmin lli izugn,tasutin ayad fellagh !
rad am alsegh ddmin unamir
d uglid itthîn askiwn
d taghzent iccan tarwa nes,
rad amd awigh yugerten akm imatr
ill s a kem tesgerd
iwis ad dis tirirt ;
tarenawt... gh tukkâd n latlas.
gighen serm ;
tamazirt da tssikit,
tugdudt da imuten,
timelli udfel, ula tadêsa n wazzanen,
tarula inagan; fad ur fin tugga nnesn,
zzelt n imerjan, turrut n ineflas,
ahâyk azegwagh d as tentelt tawerghi nnem.
rad am skugh taddart ur ilin anaw,
zegh ill ar win ill...
ssutelgh as igidar,
rad am skergh tameghra yufn tin imilcil ;
isli nnes igat iwim... immis tghwem am afus nnem,
nerkez gis nekni d taskiwin...
arkem nettalgh s mad izîlen gh tguriwin.
ass an da tlult ;
tarzzift nnem assagh nnem,
assagh nnem tiderfit... tamarayt n kuyan,
ksûdgh ad iyi tfelt,
rgelgh kmin gh ul inu
ssugh am tilila, ndelkem s tayâd ;
dlagh s ufra nem...
Amarg n tafsut
Nudâ d ad nmel I kuyan is nsul
ar nsiggil tudert d ufra innagh llan
iffi unzâr...
ingi wasif, temmghi tuga
tefsu tizi...
izigziw udrar, yaru wargan
Ar agh ttals taba umiy nnes gh ddu itran
S igh nsella I medden hûcen s ghemk lli ran
ar ntthêwac, ar nttirir
ili laàyâd tili taghrit
tenna tagmumt talalit nnes...
tender tallunt,
terkz asen ttiyt...
tessus taghrudt,ihûc ufus.
Tagwi takat ad tssiyya!
Ar d ifaw lhal,
ula amarg ad ihiyya!
ard ilin izerfan.
tuzzûmt n ifessi
d unûhyu
agh d inker wawal,
ig
tadêsa
negh
tazît... tgrawalt...
Ass nnad nduy
Ass lli nnigh gigh; amazigh,
iggut mad inurzêmn d imawen,
illa mad innan trit takat
illa mad innan tgit tagat,
ufigh ikhef inu, ur iyi ihul :
igh agh talghen
negh agh taghen.
ar agh kessan imeknaden ;
gh willi d nusi nefk asen awal,
ar agh teknaden imeksawn ;
ar agh tgallan f mad ur skarn,
îdgam; zenzan ayddar nnegh,
ghass ad; rhenen aytma.
yan izenzan ayt mas !
mad mu rad sul ttinin gmas ?
ula babas ula innas ?
man udem ar ad skern ?
man atig ar ad ilin, ass lli rad nggawr ad neffern.
awal nnegh af rad nedder,
tarwa nnegh as rad ak aran ;
is sul ran ad dern, ula ran ad mutten,
ass nat nfel nder.
awal lli dar negh ;
ntan as meqqar nhûc,
ntan timlsit nnegh,
amarg lli dar negh,
ullah ur a ten felgh.
ara d iwaliwn nnek,
takat d uqqeryan nnek. ula tikerkas nnek d mad mu kullu tssent !
Ass nnad nduy...
Aws i-gmak
Aws i gmak ad ighli...
negh as tuneft ad izri.
nekni d ik ay azemz ar d nzêr wanna inran.
rar d udem nnek s dar negh
yuda ghayad tuwejdit
ur tgit ughin..ula ughin
ughid ad tgit,
iwis n xtali ighman aza gh usêtta,
tawargit n îdgam...
ghass a tga tillawt.
Aws i gmak ad ighli...
negh as tuneft ad izri.
nermi gik ay azemz ad gik neg ghar issekfal.
I wiyâd ur asen ngi..ula gan agh !
tasutin ad asen nezzîdr; war tayafut !
azemz idus.
nettni d ghemkan ur a tturiyn...
ar ufigh yan wawal
temlayit tudert :
aws i gmak.
Gmas n ijeddign
Awal inu izîl zund itran gh tillas,
ar ak ttuhamegh kiyyin,
manik as tufit ?
ad tessaght ar tzzenzat itran gh igenwan.
ur igi uzuzwu winu
ula azûrf n waman,
akal negh ur at nezzenz
ula nerhent i yan...
gan agerram nettni ula mad usin,
tijdigin tbughlulnin s tujjut :
istma,
gin udaden d ijdaà d igadern :
aytma,
rad ak inigh; han isaffen ràin gisen!
waman d idamen I inemghuren,
d win imezwura da zrinin.
akal negh ight akw tiwit... mmal i tarwa nnek :
is gigengh iga; neg gis :
uzû d izûran.
ikattin yat tizi s wassagh n uhêdrun
ima ghil; art tawit: s wassagh n tawankt.
ar agh tffalt id bab nnes d imerjan,
urrin d aghd imzzay, gan ak id bab nnes !
ass an a nzêra tayuga ur sul llant,
ula isaffen qqurn
akal ura sul issemghay...
akal ur igi win ufgan; afgan ad igan wines.
Imal
Iffu serk lhâl ay imal, amya ur ak t nhîyyel,
amer arraw ijlan, tegt idirn llasnin...
ndûf azemz ar gis ngemmer
ur d udad, urd atbir, ur d azenkwêd,
mac yat tizi icwan;
tizi n ufessay.
ar nettal tafukt kaygat ass ar tt nesgan,
ar agh ffaln ussan
igllinen...!
ar netteql s ufessay
ayelligh nghal is ur igi:
amer tawargit;
zund tawmert, zund tiderfit...
negh asnnifel.
nekkwni imugas n uzemz ad,
isemgan n umezruy,
tafaska n imal!
azâzu f wakal,
ndêfer ubbic murran, d idels anafal..
ar netsikiy ar nttelmad. nasik ay asirem
urd imik gh tudert nnegh,
imil iggru d sul:
is aka nttelmad; af ad ad netsikiy.
mad agh tehêdit ay imal?
manik an gik nga?
nzuzêd ad nssen mad tgit,
ad nzêr, mad nega?
han nekkwni ur agh tsiwidt;
is rak neskar... is rak neskar...
taq_Latn kab_Latn wol_Latn kab_Latn kab_Latn kab_Latn kab_Latn kab_Latn kab_Latn min_Latn kab_Latn war_Latn kab_Latn kab_Latn kab_Latn kab_Latn ron_Latn kab_Latn gle_Latn kab_Latn war_Latn kab_Latn kab_Latn kab_Latn kab_Latn taq_Latn kab_Latn kab_Latn gaz_Latn gaz_Latn kab_Latn kab_Latn gla_Latn kab_Latn kab_Latn kab_Latn taq_Latn kab_Latn kab_Latn wol_Latn kab_Latn kab_Latn gaz_Latn wol_Latn wol_Latn sna_Latn tgl_Latn kab_Latn kab_Latn bem_Latn kab_Latn kab_Latn kab_Latn kab_Latn tur_Latn kab_Latn kab_Latn mos_Latn ast_Latn kab_Latn taq_Latn kab_Latn kab_Latn hau_Latn tpi_Latn taq_Latn kab_Latn kab_Latn kab_Latn kab_Latn kab_Latn kab_Latn war_Latn kab_Latn kab_Latn kab_Latn kab_Latn kab_Latn wol_Latn pap_Latn kab_Latn lmo_Latn kab_Latn kab_Latn kab_Latn kab_Latn kab_Latn kab_Latn kab_Latn gle_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn cym_Latn kab_Latn kab_Latn kab_Latn kab_Latn pap_Latn taq_Latn kab_Latn kab_Latn ilo_Latn taq_Latn ilo_Latn mri_Latn kab_Latn taq_Latn kab_Latn eng_Latn kab_Latn cym_Latn knc_Latn ayr_Latn gla_Latn kab_Latn kab_Latn kab_Latn kab_Latn quy_Latn lus_Latn taq_Latn taq_Latn kab_Latn kab_Latn kab_Latn eng_Latn uzn_Latn slv_Latn kab_Latn kab_Latn swe_Latn jav_Latn scn_Latn kab_Latn taq_Latn slk_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn wol_Latn wol_Latn taq_Latn fij_Latn kab_Latn kab_Latn cym_Latn kab_Latn fuv_Latn kab_Latn kab_Latn kab_Latn fur_Latn kab_Latn taq_Latn kab_Latn kab_Latn kab_Latn kab_Latn fuv_Latn kab_Latn kab_Latn kab_Latn taq_Latn fuv_Latn kab_Latn kab_Latn kab_Latn tur_Latn zsm_Latn taq_Latn taq_Latn kab_Latn kac_Latn kab_Latn taq_Latn taq_Latn bjn_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn ayr_Latn kab_Latn kab_Latn kab_Latn taq_Latn taq_Latn kab_Latn kab_Latn taq_Latn kab_Latn kab_Latn kab_Latn uzn_Latn knc_Latn wol_Latn kab_Latn taq_Latn dik_Latn kab_Latn azj_Latn kab_Latn hat_Latn kab_Latn kab_Latn kab_Latn kab_Latn gle_Latn taq_Latn cym_Latn kab_Latn kab_Latn kab_Latn zul_Latn taq_Latn kab_Latn mlt_Latn por_Latn kab_Latn cym_Latn taq_Latn kab_Latn kab_Latn kab_Latn sag_Latn kab_Latn kab_Latn kab_Latn kab_Latn kab_Latn kab_Latn taq_Latn bos_Latn hrv_Latn kab_Latn kab_Latn kab_Latn kab_Latn kab_Latn kab_Latn kab_Latn bug_Latn ltz_Latn kab_Latn kab_Latn kab_Latn kab_Latn hrv_Latn kab_Latn kab_Latn kab_Latn crh_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn tur_Latn kab_Latn kab_Latn kab_Latn kab_Latn hun_Latn kab_Latn kab_Latn kab_Latn mlt_Latn kab_Latn kab_Latn kab_Latn kab_Latn kab_Latn gle_Latn tum_Latn kab_Latn uzn_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn hun_Latn mlt_Latn kab_Latn taq_Latn ltz_Latn kab_Latn kab_Latn taq_Latn taq_Latn kab_Latn lmo_Latn lij_Latn lmo_Latn kab_Latn kab_Latn kab_Latn taq_Latn crh_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn bam_Latn quy_Latn kab_Latn kab_Latn kab_Latn ltz_Latn wol_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn nno_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn wol_Latn kab_Latn kab_Latn taq_Latn taq_Latn kab_Latn kab_Latn kab_Latn kab_Latn kab_Latn kab_Latn taq_Latn eng_Latn kab_Latn crh_Latn hat_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn fin_Latn taq_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn cat_Latn kab_Latn kab_Latn kab_Latn kab_Latn taq_Latn war_Latn kab_Latn taq_Latn kab_Latn isl_Latn